b'\n_START_ARTICLE_\nPallacanestro Varese\n_START_SECTION_\nHistoria\n_START_PARAGRAPH_\nSeura perustetiin vuonna 1945. Jo nelj\xc3\xa4n vuoden p\xc3\xa4\xc3\xa4st\xc3\xa4 perustamisesta joukkue sijoittui hopealle. Ensimm\xc3\xa4isen Italian mestaruuden joukkue voitti vuonna 1961 ja seuraavan mestaruuden vuonna 1964. Seuran Euroopan hallinta alkoi 1970-luvulla, kun Varese osallistui joka ikiseen FIBA Euroliigan finaaliin vuosina 1970-1979. Vuonna 1970 joukkue voitti harvinaisen triplamestaruuden, kun joukkue voitti Euroliigan, Italian liigan ja Italian Cupin. Lis\xc3\xa4ksi joukkue voitti samana vuonna Intercontinental Cupin._NEWLINE_1980-luvulta alkoi seuran hiljaisempi kausi, ja vuonna 1992 joukkue jopa tippui Serie A2:een. Varese onnistui uusimaan Italian mestaruutensa vasta vuonna 1999, jolloin viimeisest\xc3\xa4 mestaruudesta oli kulunut 21 vuotta. Kaudella 2007\xe2\x80\x932008 joukkue putosi uudestaan LegaDuehen, mutta onnistui nousemaan heti yhden kauden j\xc3\xa4lkeen.'